Številka:  478-24/2025-2

Datum: 11.03.2025

Občina Idrija na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) – v nadaljevanju ZSPDSLS-1, objavlja

**NAMERO O SKLENITVI NEPOSREDNE POGODBE**

**za PRODAJO zemljišča**

1. **Naziv in sedež upravljavca, ki sklepa pravni posel**

Občina Idrija, Mestni trg 1, 5280 Idrija

1. **Opis predmeta neposredne pogodbe**

Predmet prodaje je nepremičnina, parc. št. 1374/4 k.o. Idrija mesto (2357), v površini 275 m².

Skladno z Lokacijsko informacijo št. 3505-109/2025-2 z dne 11.03.2025 je nepremičnina, parc. št. 1374/4 k.o. Idrija mesto (2357), po namenski rabi osrednje območje centralnih dejavnosti.


Nepremičnina, parc. št. 1374/4 k.o. Idrija mesto (2357) je po podatkih zemljiške knjige obremenjena z:

* nepravo stvarno služnostjo položitve oziroma vkopa plinovoda, izključne uporabe plinovoda ter dostopa na zemljišče zaradi izgradnje, vzdrževanja, nadzora in drugih del na plinovodu v korist PETROL, Slovenska energetska družba, d.d., Ljubljana, Dunajska cesta 50, 1000 Ljubljana, matična št.: 5025796000 za dobo trideset let od njene ustanovitve (vknjiženo 02.02.2016).

**3. Pogoji prodaje**

Najnižja ponudbena cena za nakup zemljišča, parc. št. 1374/4 k.o. Idrija mesto (2357), je 8.250,00 EUR brez DDV oz. 10.065,00 EUR z DDV (v primeru obveznosti plačila DDV).

Čez parcelo št. 1374/4 k.o. Idrija mesto (2357) potekata tudi fekalni gravitacijski vod in sanitarni mešani vod, za katera se kupec zaveže ob sklenitvi prodajne pogodbe ustanovitvi služnostni pravici v korist Občine Idrija.



S prijavo na to namero ponudnik sprejme najmanj navedeno ceno. Poleg kupnine je kupec zavezan nositi vse stroške pravnega posla prodaje in sicer davčne stroške, stroške overitve in vknjižbe lastninske pravice.

Prodaja nepremičnine, parc. št. 1374/4 k.o. Idrija mesto (2357) je uvrščena v Načrt ravnanja z nepremičnim premoženjem Občine Idrija za leto 2025 pod zaporedno oznako PZ17.

1. **Oblika in pogoji, pod katerimi se predloži ponudba ter rok za podajo pripomb in postopek sklenitve pogodbe**

Ponudbo se predloži kot prijavo na predmetno namero, ki jo je potrebno oddati na priloženem obrazcu »PRIJAVA NA NAMERO št. 478-24/2025-2 Z DNE 11.03.2025«.

Rok za prijavo na namero je 20 dni od objave na spletni strani Občine Idrija. Izpolnjeno prijavo na namero lahko ponudniki oddajo pisno na naslov Občina Idrija, Mestni trg 1, 5280 Idrija, jo predložijo osebno na vložišču Občine Idrija ali na e- naslov simona.ogric@idrija.si ali obcina.idrija@idrija.si. Upoštevane bodo vse prijave, ki bodo prispele na naslov do izteka zadnjega dne objave oz. bodo oddane po pošti z oznako priporočeno najpozneje zadnji dan objave.

V primeru, da se na namero javi več ponudnikov, bo izveden postopek pogajanj o ceni in drugih pogojih pravnega posla.

Prodajna pogodba bo sklenjena po poteku najmanj 20 dni od objave te namere na spletni strani Občine Idrija.

Občina Idrija si pridržuje pravico, da lahko postopek kadarkoli do sklenitve pravnega posla brez odškodninske odgovornosti ustavi.

1. **Podrobnejše informacije**

Podrobnejše informacije se lahko pridobi po predhodnem dogovoru na Občini Idrija, Mestni trg 1, 5280 Idrija, na telefonski št. 05 37 34 517 ali e-naslovu simona.ogric@idrija.si.

**OBČINA IDRIJA**

**župan**

**Tomaž Vencelj**

**PRIJAVA NA NAMERO št. 478-24/2025-2 Z DNE 11.03.2025**

Ime in priimek oz. naziv pravne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zastopnik pravne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonska številka kontaktne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektronski naslov kontaktne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljam, da sem skrbno pregledal(a) vsebino Namere o sklenitvi neposredne pogodbe št. 478-24/2025-2 z dne 11.03.2025 in da sem z njo seznanjen(a) ter jo sprejemam v celoti.

Izjavljam, da mi je stanje nepremičnin v naravi poznano. V skladu s tem se v predpisanem roku prijavljam na namero za nakup parc. št. 1374/4 k.o. Idrija mesto (2357).

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis prijavitelja oz. zastopnika pravne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_